25/05/2015 | Administración LocalMunicipal
Corcubión
Anuncio de aprobación definitiva da Ordenanza pola que se establece a taxa polo local de ensaio e estudo de gravación do Concello de Corcubión

Aprobación definitiva da Ordenanza da Taxa do local de ensaio e estudo de gravación Concello de Corcubión O non presentarse reclamacións durante o prazo de exposición o público queda automaticamente elevado a definitivo o Acordo Plenario provisional do Concello de Corcubión de data 26/03/2015, no que se aproba o establecemento e Ordenanza da taxa do Local de Ensaio e Estudo de Gravación do Concello de Corcubión, cuxo texto íntegro se fai público en cumprimento do artigo 17.4 do Real Decreto Lexislativo 2/2004, de 5 de marzo, polo que aprobar o texto refundido da Lei Reguladora de Facendas Locais. Artigo 1.–Fundamento e natureza. O presente documento ten por obxecto establecer, en base as facultades concedidas polos artigos 133.2 e 141 da Constitución e polo artigo 57 e o 20.4 do texto refundido da Lei de Facendas Locais, aprobado por RD lexislativo 2/2004, as taxas pola utilización do Local de Ensaio Municipal. O local de ensaio é un equipamento que o Concello de Corcubión pon á disposición dos grupos musicais, asociacións, bandas, e artistas para que desenvolvan a súas actividades ofrecendo tanto un espazo habilitado para a gravación semi-profesional, coma o equipamento necesario para tales actividades. O local de ensaio e un ben de dominio público. A instalación terá primordialmente un uso ligado á interpretación instrumental da música, non obstante, este poderase derivar a outras actividades socio-culturais afíns. Artigo 2.–Feito Impoñible. Constitúe o feito impoñible para a aplicación da taxa regulado na presente ordenanza: – O uso do local de ensaio. – O uso do equipo e sala de gravación. Artigo 3.–Usuarios e preferencia de uso do local de ensaio e estudo de gravación. O citado local desenvolve unha función musico-cultural, polo que o seu uso debe ser adecuado á súa natureza. Calquera emprego doutra índole non autorizado polo Concello pode incorrer en sancións establecidas pola normativa correspondente. Considerarase usuario do local toda persoa física ou xurídica que, previa solicitude e posterior aprobación pola administración, desenvolva as súas actividades nas instalacións ou manteña co Concello un acordo de cesión, en base a este documento. Establécese unha orde de preferencia para a reserva do local de ensaio e estudo de gravación conforme ao seguinte criterio: 1.º. As actividades organizadas polo Concello de Corcubión de forma directa ou en colaboración con outras entidades.2.º. As de asociacións con sede social no municipio de Corcubión que estean inscritas no correspondente rexistro municipal e non teñan ánimo de lucro. Dentro destas terán prioridade aquelas cuxo obxectivo fundacional sexa a promoción da música.3.º. Grupos musicais do municipio de Corcubión.4.º. Entidades ou organismos de carácter privado que desexen levar a cabo actividades de tipo formativo relacionados coa música. Artigo 4.–Suxeito pasivo e obriga de pagamento.1. Serán suxeitos pasivos, as persoas físicas ou xurídicas, así como as entidades establecidas polo artigo 33 da actual Lei Xeral Tributaria, que soliciten o uso das instalacións públicas obxecto de esta ordenanza.2. A obriga de pagamento da taxa regulada por esta ordenanza faise efectiva dende o momento en que se inicie a prestación do servizo ou actividades relacionadas no artigo 2 do presente documento. Cando, por causas non imputables ao obrigado ao pagamento da taxa, o servizo ou actividade non se desenvolva, procedera á devolución do importe correspondente. Artigo 5.–Cota tributaria. As tarifas pola utilización das instalacións serán: 5.1.–Pola utilización da sala de ensaio. Cota mensual: 15 €/mes, con dereito a 4 horas por semana. Cota diaria: 1,5 €/hora, cun máximo de 2 horas consecutivas.5.2.–Pola utilización da sala de gravación. Cota por hora: 5 €/horas, cun máximo de 4 horas consecutivas. Cota por día de gravación: 30 € con dereito a 8 horas de gravación.5.3.–Abono anual. Sala de ensaio: 120 €/ano. Dereito a 4 horas cada semana. Exencións e bonificacións: Non establecen exencións nin bonificacións. Artigo 6.–Normas de xestión. As persoas, asociacións, entidades, etc., que desexen utiliza-las instalación deberán solicitalo de acordo co seguinte: ● As solicitudes realizaranse a través do Rexistro Xeral do Concello de Corcubión, en impreso normalizado, cunha antelación mínima de 7 días naturais respecto do inicio do uso que se pretenda realizar. As solicitudes presentadas cunha antelación menor da indicada poderán ser desestimadas automaticamente. O Concello contestará o solicitante nun prazo máximo de 5 días. No suposto de que un usuario teña solicitado un horario e no momento de utilizalo, as horas anteriores ou posteriores estiveran libres, poderá solicitalas o mesmo día da súa utilización, previo pago da taxa correspondente. ● A solicitude deberá ser subscrita pola persoa individual ou no caso de persoa xurídica por quen represente a asociación ou colectivo, que deberá especificar horario, local solicitado, e actividade que pretende realizar. No caso de que o colectivo usuario non sexa unha asociación debidamente constituída, deberá achegarse un listado das persoas que van a facer uso do local, con indicación da idade. ● No caso de que entre os membros do grupo ou entidade solicitante haxa menores de 18 anos estes deberán estar acompañados durante o desenvolvemento da actividade por un adulto que se responsabilizará deste. ● Soamente poderá solicitar o uso do local persoas maiores de idade. No caso de que se pretenda o uso por menores, sen formar parte de ningún colectivo ou individualmente, un adulto deberá facerse responsable destes e dos desperfectos que poidan ocasionar, sendo o adulto o que presente a solicitude, na súa representación. ● Con carácter xeral xunto coa solicitude deberá achegarse unha breve descrición da actividade a realizar e o numero aproximado de usuarios. ● No caso de que se solicite o acceso e uso do estudo de gravación deberase presentar a acreditación académica ou laboral dun técnico especializado na materia que, ademais, deberá estar presente durante o tempo que se empregue dita infraestrutura. ● Deberá achegarse copia dilixenciada dos estatutos da entidade e do DNI do representante, sempre que non este inscrita no RMA. Cando se trate dun particular deberá presentar unha fotocopia do D. N. I. En caso de ser unha entidade non inscrita no RMA, aportarase tamén o seu CIF e o seu enderezo social. ● A vista da solicitude o alcalde ou concelleiro delegado resolverá sobre a concesión ou non da autorización, e fixara as horas e días que nos que se concede o uso. ● As solicitudes presentadas poderán ser denegadas, cando se incumpran as formas, os prazos, non quede suficientemente aclarada a finalidade da mesma, ou veña motivada pola aplicación dos criterios de preferencia establecidos no artigo 3. Tamén poderá denegarse o uso cando operativamente non se poda xestionar esa reserva. ● Os acordos de cesión de uso, en calquera das súas modalidades, deberán expresar a finalidade concreta do destino dos bens, duración, así como os condicionamentos, garantías e limitacións que se consideren adecuadas. Con carácter específico para cada actividade establécense as seguintes normas de xestión da taxa: Para a cota tributaria do artigo 5, a liquidación da taxa efectuarase pola Administración municipal no momento da solicitude de uso do local e o ingreso será efectuado a través das contas correntes abertas a nome deste Concello nas entidades financeiras ou na Caixa da Corporación. Con carácter xeral: En ningún caso se admitirán pagamentos en efectivo no local de ensaio. Artigo 7.–Dereitos e obrigas.7.1.–Obrigas. ● Respectar os horarios asignados e establecidos nos termos acordados. ● Destinar o espazo cedido á finalidade obxecto da concesión. ● Será de carácter obrigatorio a cumplimentación do parte de incidencias, de forma responsable. ● Deben os usuarios seguir as instrucións de uso do material facilitadas no mesmo local de ensaio en forma de impreso. ● Pagar as cantidades establecidas na correspondente Ordenanza fiscal. ● Os usuarios están obrigados a restablecer os espazos empregados ao seu estado orixinal despois de finalizar as actividades levadas a cabo, salvo que exista un acordo entre o Concello e o usuario que ditamine o contrario. Igualmente deberá subsanar calquera dano ou prexuízo producido. ● Respectar as zonas comúns dos locais que dispoñan delas. ● Os beneficiarios non teñen ningunha relación de dependencia co Concello. A Administración municipal non se fai responsable, nin directa nin subsidiariamente, dos danos persoais, materiais ou morais que poidan producirse dentro do local. O Concello non determina nin presta conformidade ás actividades realizadas nos locais cedidos.7.2.–Dereitos. ● A recibir o local en plenas condicións de uso. ● Á elección das actividades, tanto no seu contido como na súa forma, que se realizarán no local no tempo que dure a cesión. ● Poderán, de o solicitaren, empregar o material do que dispón o local adxudicado ademais do propio da entidade. Tamén terán aceso as subministracións propias do establecemento: auga, electricidade etc. Artigo 8.–Prohibicións. ● O uso dos locais fóra dos horarios establecidos. ● Desenvolver actividades distintas a aquelas propias da natureza da entidade beneficiaria. ● Realizar calquera obra ou modificación da estrutura do local sen a autorización expresa do Concello. ● Queda prohibida a utilización dos espazos cedidos para a realización de actividades económicas, salvo que deriven de actuacións e sexan autorizadas polo Concello. ● Non se pode consumir alcohol, tabaco ou calquera outro tipo de drogas. ● Non se poderán almacenar papeis, cartóns, nin material inflamable que poida por en perigo a seguridade dos usuarios. ● Non se poderá almacenar nos locais municipais ningún tipo de bebida alcohólica. ● Calquera outro acto contrario á Constitución e as Leis do Estado. O incumprimento de calquera dos puntos anteriores poderá orixinar sancións e a perda da condición de usuario. INFRACCIÓNS E SANCIÓNS. PERDA DA CONDICIÓN DE USUARIO Artigo 9.–Causas. O incumprimento das obrigas que se deriven da condición de usuario poderá levar consigo a perda de tal condición, conforme o previsto na presente normativa e sen prexuízo da responsabilidade patrimonial ou de calquera outro carácter a que puidera dar lugar. Estes incumprimentos clasifícanse en leves e graves, segundo se detalla nos artigos seguintes. Artigo 10.–Infraccións. Incumprimentos leves 2. Considerase leve o incumprimento dalgunhas das obrigas dos usuarios cando a súa consecuencia non provoque o recoñecemento como grave.3. O trato incorrecto a calquera usuario, persoal técnico, etc.4. Causar danos leves de xeito voluntario na instalación, material ou equipamento das mesmas.5. Incumprimento das normas básicas de funcionamento. Con carácter específico, non cubrir o parte de incidencias. Incumprimentos graves 1. O incumprimento reiterado dalgunhas das obrigas dos usuarios.2. O maltrato, de palabra ou obra, a outros usuarios, espectadores, profesorado, ou empregados do edificio.3. Causar danos graves de xeito voluntario o edificio ou local, material ou equipamento das mesmas.4. Orixinar, por imprudencia ou neglixencia, accidentes graves a si mesmo ou a outras persoas.5. Falsear intencionadamente datos relativos a identidade, idade, etc. e a suplantación de identidade.6. A comisión de tres incumprimentos leves no prazo dun ano. Infraccións moi graves 1. Impedimento do uso do local de ensaio a outros usuarios con dereito a elo.2. Entrar sen autorización expresa dos usuarios que nese intre estean desenvolvendo unha actividade, ou do Concello.3. Entrar fora do horario establecido ou nas horas correspondentes a outro usuario sen o seu consentimento.4. Facer ou ter en posesión unha copia das chaves sen que houbese sido autorizada polo Concello ou o organismo autorizado.5. Obstrución grave do normal funcionamento do local de ensaio.6. Actos intencionados de deterioro grave das instalación, material ou equipamentos. Artigo 11.–Consecuencias.1. Os incumprimentos leves corríxense apercibindo por escrito ou coa perda de condición de usuario por un período de dous meses.2. Os incumprimentos graves corríxense coa perda da condición de usuario polo período dun ano. Así como coa imposición dunha sanción de entres 600 € e 2.000 €, se existen danos a material ou o propio local cuantificables economicamente.2. Os incumprimentos moi graves corríxense coa perda da condición de usuario polo período de dous anos. Así como coa imposición dunha sanción de entres 2.000 € e 4.000 €, se existen danos a material ou o propio local cuantificables economicamente. Artigo 12.–Procedemento.1. O traballador municipal que designe o alcalde ou concelleiro delegado será a persoa encargada de tramitar o procedemento.2. As propostas comunicaranse por escrito os interesados. Concederáselles dez días hábiles de audiencia para que estes poidan efectuar alegacións e presentar os documentos e informacións que estimen oportunas.3. Unha vez concluído o tramite de audiencia e a vista das alegacións presentadas polo usuario, o instrutor emitira o correspondente informe-proposta de resolución. Corresponderalle o alcalde a resolución do expediente, de conformidade co previsto no artigo 21.1 da Lei 71/1985, de 2 de Abril, Reguladora de Bases de Réxime Local sen prexuízo de que esa competencia poida ser obxecto de delegación. INFRACCIÓNS E SANCIÓNS TRIBUTARIAS Artigo 13.–Infraccións e sancións tributarias. Para a cualificación das infraccións tributarias e sancións correspondentes atenderase ao disposto nos artigos 178 e seguintes da Lei 58/2003 Xeral Tributaria. Disposición final A presente ordenanza foi aprobada polo Pleno da Corporación a día 26/03/2015, e entrará en vigor ao día seguinte da súa publicación, permanecendo como tal en tanto que nos se acorde a súa derrogación ou modificación. Corcubión, 15 de maio de 2015. Alcalde Francisco J. Lema Fuentes